《送吕时可监丞朝假归里》
宋代·胡仲弓

局面新更着数宽，如何国手要投閒。
逆知后日清流祸，厌作中朝时样官。
兄弟真情求去易，君臣大义学来难。
玉音不许违三月，此意应须反覆看。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。